16/07/2019 | Administración LocalMunicipal
Miño
Decreto de Alcaldía de nomeamento dos membros da Xunta de Goberno Local e delegación de atribucións na mesma, corporación 2019-2023

Constituída a nova Corporación, na sesión extraordinaria celebrada o día 15 de xuño de 2019, como consecuencia das Eleccións locais celebradas o día 26 de maio de 2019, estímase procedente deseñar o novo réxime de organización e funcionamento desde Concello, dentro do cal se atopa a Xunta de Goberno Local, como órgano de carácter necesario nos municipios que conten cunha poboación de dereito superior a 5.000 habitantes segundo o artigo 20.1. c) da LRBRL. Segundo dispoñen o artigo 23 da LRBRL, o artigo 52.2 do ROF, o artigo 65 da Lei 5/1997, de 22 de xullo, reguladora de la Administración Local de Galicia e o artigo 69 do Regulamento orgánico do Concello de Miño, a Xunta de Goberno Local estará integrada polo alcalde, que a preside, e por un número de concelleiros non superior ao terzo do número legal destes, nomeados e separados libremente polo alcalde, e ten como función propia e indelegable a asistencia permanente ao alcalde no exercicio das súas atribucións, así como aqueloutras que lle deleguen o Pleno ou o alcalde ou lle atribúan as leis. Logo de ver o disposto nos parágrafos anteriores, esta Alcaldía en uso das facultades que lle confiren os artigos 23 da Lei 7/1985, do 2 de abril, e 52 do Regulamento de organización, funcionamento e réxime xurídico das entidade locais, resolve: Primeiro.- Constituír a Xunta de Goberno Local, órgano colexiado municipal de carácter decisorio e deliberante, que estará integrada polos seguintes concelleiros e concelleiras da Corporación: DON CRISTIAN ADRIAN EL KANOUNI BASTANCHURY. DONA AMINATA PETRIV DE VIERNA. DONA MARIANA RODICA CID FUENTES COTELO. DONA CARLA LORENA MARTIN BERNARDO OLEGO. DON EHEDEY RIDES MELICH. Segundo.- A Xunta de Goberno Local terá asignadas as seguintes atribucións: a) A asistencia permanente á Alcaldía no exercicio das súas atribucións. b) As atribucións que a Alcaldía lle delega son as seguintes: Aprobación da Oferta Pública de Emprego de acordo co orzamento, aprobación das bases de selección de persoal e para os concursos de provisión de postos de traballo, agás a determinación da composición dos tribunais de selección e comisións de valoración, que se efectuarán por resolución de alcaldía. A distribución das retribucións complementarias que non sexan fixas e periódicas. A devolución de garantías constituídas en metálico, aval e demais formas, agás as relativas aos expedientes de contratación. A aprobación dos pregos de cláusulas administrativas particulares e de prescricións técnicas así como as adxudicacións para levar a cabo a contratación de obras, servizos, subministros, etc., que sexan competencia da Alcaldía, por importe superior a 30.000 euros en obras e 6.000 euros en servizos ou subministracións. As concesións de toda clase e a celebración de contratos privados, sexa cal fora o seu importe, que sexan competencia da Alcaldía. As aprobacións dos instrumentos de planeamento de desenvolvemento do planeamento xeral non expresamente atribuídas ao Pleno, así como a dos instrumentos de xestión urbanística e dos proxectos de equidistribución. Concesión ou denegación de licenzas urbanísticas e de actividade, así como as súas modificacións, agás que as leis sectoriais o atribúan expresamente ao Pleno. Os acordos relativos ás comunicacións previas de obra e actividade. As resolucións de declaración de ruína. A resolución das reclamación de responsabilidade patrimonial. A adquisición de bens inmobles e dereitos suxeitos á lexislación patrimonial cando o presuposto base de licitación, non supere o 10% dos recursos ordinarios do Orzamento nin o importe de tres millóns de euros, así como o alleamento do patrimonio, cando o seu valor non supere a porcentaxe nin a contía indicadas. Aprobación das bases reguladoras das subvencións de concorrencia competitiva que sexan competencia da Alcaldía e a súa concesión. O outorgamento de tarxetas de aparcamento para persoas de mobilidade reducida. As atribucións delegadas teranse que exercer pola Xunta de Goberno Local nos termos e dentro dos límites desta delegación. Os acordos que se adopten por delegación entenderanse ditados por esta Alcaldía como titular da competencia orixinaria, a quen se terá que manter informado do exercicio da delegación e serán inmediatamente executivos. Esta delegación non quedará revogada polo simple feito de producirse un cambio na titularidade da Alcaldía ou na composición da Xunta de Goberno Local. A revogación ou modificación da delegación haberá de adoptarse coas mesmas formalidades que as esixidas para o seu outorgamento. Terceiro.- Revogar, con esta data, as designacións de representantes adoptadas con anterioridade. Cuarto.- Consonte o disposto no artigo 112 do ROF a Xunta de Goberno Local celebrará sesión constitutiva, dentro dos dez días seguintes á data de nomeamento dos seus membros. A Xunta de Goberno Local celebrará as sesións ordinarias todos os venres de cada semana ás 13:00 horas. De non reunirse quórum suficiente ou de ser festivo o día sinalado, celebrarase en segunda convocatoria en segunda convocatoria o seguinte día hábil. Quinto.- Notificar o presente decreto persoalmente aos designados, aos efectos do seu coñecemento, entendéndose a súa aceptación se, no prazo de tres días hábiles dende a recepción da dita notificación, non se apoñen á mesma de forma expresa. Sexto.- Publicar o presente decreto no BOP, sen prexuízo da súa efectividade a partir do día da data e dar conta ao pleno do Concello desta resolución na primeira sesión que celebre. Miño, 8 de xullo de 2019 Dou fe, O Alcalde A secretaria Manuel Vázquez Faraldo Alejandra Rodríguez Menéndez